**Matkakustannusten korvaukset 2024**

Matkakustannusten korvauksissa päätettiin noudattaa seuraavia periaatteita:

Hallituksen, hallituksen toimihenkilöiden ja hallituksen nimeämien toimikuntien kokousmatkakulut korvataan julkisten kulkuvälineiden taksojen mukaisesti, milloin se on liikenneyhteyksien ja matkaan kuluvan ajan kannalta kohtuullista.

Muuten korvausta maksetaan 1/2 osa kulloinkin voimassa olevan valtion matkustussäännön mukaisista kilometrikorvauksista. Niille, jotka edustavat piiriä jäsenyhdistyksissä tai muissa tilaisuuksissa, maksetaan kilometrikorvauksena 1/2 osa valtion matkustussäännön mukaisesta korvauksesta.

Rajaniemeen (31.3.2024 asti) ja muihin piirin ulkopuolisiin kokouksiin tai neuvotteluihin osallistuville voidaan, puheenjohtajan harkinnan mukaan maksaa valtion matkustussäännön ½ osa kilometrikorvauksesta lisättynä matkustussäännön mukaisella lisähenkilökorvauksella.

Kilometrikorvattavat matkat pyritään tekemään yhteiskuljetuksina. **Korvaukset maksetaan korvaukseen oikeutetun laatimaa matkalaskua vastaan matkan toteuduttua, kokousmatkat kuitenkin puolivuosittain.**

Ohje on voimassa toistaiseksi.

**Piirihallitus 19.1.2024**